സ്വകാര്യ ബസ് മേഖലയെ സംരക്ഷിക്കുന്നതിന് അടിയന്തര നടപടി സ്വീകരിക്കണമെന്ന് ആവശ്യപ്പെട്ട് ഉപവാസ സമരവുമായി പ്രൈവറ്റ് ബസ് ഓപറേറ്റേഴ്സ് പത്തനംതിട്ട: സ്വകാര്യ ബസുടമകള് ഉപവാസ സമരം നടത്തുന്നു. സ്വകാര്യ ബസ് മേഖലയെ സംരക്ഷിക്കുന്നതിന് അടിയന്തര നടപടി സ്വീകരിക്കണമെന്ന് ആവശ്യപ്പെട്ട് സംസ്ഥാനത്തുടനീളം ചൊവ്വാഴ്ച രാവിലെ 10 മുതല് വൈകീട്ട് അഞ്ചുമണി വരെ കേരള സ്റ്റേറ്റ് പ്രൈവറ്റ് ബസ് ഓപറേറ്റേഴ്സ് ഫെഡറേഷെന്റ നേതൃത്വത്തിലാണ് ഉപവാസ സമരം നടത്തുന്നത്. മൂന്ന് ക്വാര്ട്ടറിലെ റോഡ് നികുതി ഒഴിവാക്കി നല്കിയതൊഴിച്ചാല് ഒരുവിധ ആനുകൂല്യങ്ങളും സര്ക്കാര് ഈ മേഖലക്ക് നല്കിയിട്ടില്ല. എന്നാല്, കോവിഡിെന്റ രണ്ടാം തരംഗത്തെത്തുടര്ന്നുണ്ടായ ലോക്ഡൗണിനുശേഷം, നികുതിപോലും ഒഴിവാക്കാതെ അടക്കാനുള്ള സാവകാശം നീട്ടിനല്കുക മാത്രമാണ് ചെയ്തിട്ടുള്ളത്. യാത്രാനിരക്ക് വര്ധനക്കായി സര്ക്കാര് നിയോഗിച്ചിട്ടുള്ള ജസ്റ്റിസ് രാമചന്ദ്രന് കമീഷന് കഴിഞ്ഞവര്ഷം റിപ്പോര്ട്ട് നല്കിയിട്ടും ഇതേവരെ അതില് ഒരു നടപടിയും ഉണ്ടായിട്ടില്ല. ചെലവിന് ആനുപാതികമായി വിദ്യാര്ഥികളുടേതടക്കമുള്ള ബസ് ചാര്ജ് വര്ധിപ്പിക്കുന്നതിനും കോവിഡ് കാലം കഴിയുന്നതുവരെ ബസുകളുടെ റോഡ് നികുതി ഒഴിവാക്കുന്നതിനും റിപ്പോര്ട്ട് ശുപാര്ശ ചെയ്യുന്നു. ഇപ്പോള് നിരത്തിലോടുന്ന ബസുകളില് മിക്കതിനും ഡീസലടിക്കാന് പണമില്ലാതെയും ശമ്ബളം പോലും ജീവനക്കാര്ക്ക് കൊടുക്കാനാകാത്ത സ്ഥിതിയുമാണുള്ളത്. 140 കിലോമീറ്ററിലധികം ദൂരത്തില് ഓടുന്ന സ്വകാര്യ ബസുകളുടെ പെര്മിറ്റുകള് പുതുക്കി നല്കാതെയുള്ള അവസ്ഥയും നിലനില്ക്കുന്നു.